রোজভ্যালি কাণ্ডে চাঞ্চল্যকর তথ্য। তাপস পালের পর CBI-র নজরে আরও এক তৃণমূল সাংসদ। সংস্থাটির থেকে টাকা নেওয়ার অভিযোগ উঠেছে তাঁর বিরুদ্ধে। ঘটনার তদন্ত শুরু করেছে কেন্দ্রীয় তদন্তকারী দলটি।
 ওয়েব ডেস্ক : রোজভ্যালি কাণ্ডে চাঞ্চল্যকর তথ্য। তাপস পালের পর CBI-র নজরে আরও এক তৃণমূল সাংসদ। সংস্থাটির থেকে টাকা নেওয়ার অভিযোগ উঠেছে তাঁর বিরুদ্ধে। ঘটনার তদন্ত শুরু করেছে কেন্দ্রীয় তদন্তকারী দলটি। CBI-র অভিযোগ, নিজের প্রভাব খাটিয়ে তিনিও রোজভ্যালিকে সাহায্য করেছিলেন। গোয়েন্দারে আরও দাবি, ওই মহিলা সাংসদ রোজভ্যালি কর্তা গৌতম কুণ্ডর কাছ থেকে নগদে টাকা নিয়েছিলেন। তাপস পালের সঙ্গে গিয়ে তিনি টাকা নিয়েছিলেন বলে খবর।  এই নিয়ে তাপস পালকেও জিজ্ঞাসাবাদ করা হচ্ছে বলে খবর CBI সূত্রে। গত ৩০ ডিসেম্বর বয়ানে অসঙ্গতি থাকার অভিযোগে রোজভ্যালি কাণ্ডে গ্রেফতার করা হয় তৃণমূল কংগ্রেস সাংসদ তথা অভিনেতা তাপস পালকে। এই একই ঘটনায় CBI-এর পক্ষ থেকে তলব করা হয়েছে দলেরই আরেক সাংসদ সুদীপ বন্দ্যোপাধ্যায়কে।